તેમની ત્રણ વર્ષની દીકરી પાખી આખો દિવસ કુહી નામની મેઇડ પાસે ઘરે રહે છે. એક વેકેશન દરમ્યાન રજીબ ફૅમિલી સાથે આસામમાં આવેલા તેના વતન ફરવા જાય છે જ્યાં પાખી પહેલી વખત મુંબઈના કૉન્ક્રીટના જંગલને બદલે પક્ષી, પતંગિયાં અને સસલાંઓથી ભરેલું નૈસર્ગિક સૌંદર્ય જુએ છે. પ્રકૃતિના પ્રેમમાં પડેલી પાખીના મનમાં એ વાત પણ બરાબર ઠસી જાય છે કે પ્રકૃતિ નહીં હોય તો માણસ જીવી નહીં શકે. વેકેશન પૂરું કરીને પાખી મુંબઈ આવે છે અને તે પોતાના ઘરમાં આંબાનું બીજ રોપે છે, જેથી એમાંથી જનરેટ થનારા ઑક્સિજનથી તેનાં મમ્મી-પપ્પાને ફ્રેશ હવા મળે, પણ એ દિવસોમાં રજીબ અને અનન્યા વચ્ચે મતભેદ વધવાનું શરૂ થાય છે.